**Alessandra Giliani**, nada probablemente en San Giovanni in Persiceto en 1307 e finada o 26 de marzo de 1326, foi a primeira muller en ser rexistrada en documentos históricos como practicante da anatomía, o que hoxe se chamaría patoloxía.

Algúns estudosos consideran que foi inventada por Alessandro Machiavelli (1693-1766), mentres outros manteñen que a participación dunha muller na anatomía nesa época era tan asombrosa que foi suprimida da historia.

Traxectoria
-----------

Mondino dei Liuzzi, *Anathomia*, 1541
Crese que Giliani naceu en 1307. A crónica da súa vida afirma que faleceu en 1326, posiblemente por unha ferida séptica, aos dezanove anos. Lembrada como a primeira anatomista feminina do mundo occidental, foi célebre por ser unha brillante prosectora (preparadora de cadáveres para a disección anatómica). Traballou como asistente cirúrxica para Mondino de Luzzi (falecido en 1326), profesor de sona na Universidade de Boloña e acreditado por ser o pai da anatomía moderna grazas a un texto seminal datado en 1316.

De Giliani dise que levou a cabo as súas propias investigacións anatómicas, como o desenvolvemento dun método para drenar o sangue dun cadáver e a súa substitución por un endurecemento de tintura e cor, axudando á compresión do sistema circulatorio coronario pulmonar. Toda a evidencia do seu traballo perdeuse ou foi destruído.

A curta vida de Alessandra Giliani foi honrada por Otto Angenius, tamén un dos axudantes de Mondino e, probablemente, o seu prometido, cunha placa no San Pietro e Marcellino degli Spedolari di Santa Maria di Mareto, o d'Ulmareto, que describe o seu traballo.

Legado
------

Foi mencionada polo historiador do século XIX Michele Medici, que publicou unha historia sobre a escola boloñesa de anatomía en 1857.

A novela de Barbara Quick,*A Golden Web* publicada por HarperTeen en 2010, é unha ficción que imaxina a vida nos tempos de Alessandra Giliani.

O cráter de Venus Giliani foi bautizado na súa honra.

O seu nome aparece no *Heritage Floor* da instalación *The Dinner Party* da artista Judy Chicago.

Notas
-----

1. 1 2  Oakes, Elizabeth H. (2007). *Encyclopedia of world scientists* (en inglés) (Rev. ed.). Nova York: Facts on File. ISBN 1438118821.
2. ↑  Anthony Grafton , *Forgers and Critics: Creativity and Duplicity in Western Scholarship* , 1990 Note 5 on p. 138
3. 1 2  Quick, Barbara. "Alessandra in History". *A Golden Web* (en inglés). Arquivado dende o orixinal o 25 de xuño de 2011. Consultado o 25 de xullo de 2013.
4. ↑  Medici, Michele (1857). *Compendio storico della Scuola anatomica di Bologna* (en italiano). pp. 28–30. Consultado o 30 de agosto de 2014.
5. ↑  Working Group for Planetary System Nomenclature (1995). *Gazetteer of Planetary Nomenclature 1994* (PDF) (en inglés). Washington: International Astronomical Union, United States Government Printing Office. p. 16.
6. ↑  Alessandra Giliani en *The Dinner Party*

Véxase tamén
------------

### Bibliografía

* Alessandro Macchiavelli, *Effemeridi sacro-civili perpetue bolognesi*, Boloña, 1739
* Michele Medici, *Compendio storico della Scuola anatomica di Bologna dal rinascimento delle scienze e delle lettere a tutto il secolo 18, con un paragone fra la sua antichità e quella delle scuole di Salerno e di Salerno e di Padova*, Tipografia Governativa Della Volpe e del Sassi, Boloña, 1857
* Elizabeth H. Oakes, *Encyclopedia of world scientists*, Vol. 1, Infobase Publishing, 2007 ISBN 9780816061587
* Marta Cavazza, MACCHIAVELLI, Alessandro, *Dizionario Biografico degli Italiani*, vol. LXVI, pp. 24-28, Istituto dell'Enciclopedia italiana Treccani
* Franco Bacchelli, LIUZZI, Mondino de' (Mundinus, Raymundinus; de Leuciis, de Liuciis, de Luciis), *Dizionario Biografico degli Italiani*, vol. LXV, pp. 309-314, Istituto dell'Enciclopedia italiana Treccani

### Outros artigos

* Mulieres Salernitanae

* Portal:Italia
* Portal:Muller

|  |  |
| --- | --- |
| Control de autoridades | 
* Wd: Q2409668
* WorldCat
* VIAF: 88391656
* BNB: ID
* ISNI: 0000 0000 6116 1220
* LCCN: n2009029119

 |